laion/Wikipedia-Exotic huggingface dataset:
לוח וגיר

"לוח וגיר" הוא שיר שנכתב על ידי יענקל'ה רוטבליט, הולחן והושר על ידי שמוליק קראוס. השיר מופיע באלבום האוסף שבעים שמונים, אלבום האוסף הראשון של קראוס, שיצא בשנת 1981 בהד ארצי. השיר "לוח וגיר" מתאר את מאווייו של נער המתאהב במורה שלו. השיר, בביצועו של שמוליק קראוס, יצא בשנת 1971. בשיר התלמיד מביע רגשות אהבה ומשיכה כלפי מורתו המבוגרת ממנו. היחסים המציאותיים ביניהם מתרחשים במסגרת הכיתה, בשעת השיעור, ורק כך מתקיים קשר בין השניים. השיר מופיע בפסקול הסרט מכת שמש וביצע אותו יובל בנאי. בשנת 1997 חידש את השיר גידי גוב בתוכניתו לילה גוב וליוותה אותו להקת התנינים. השיר הופיע באותה שנה באלבומו של דני ליטני הנושא את שמו. ביצוע ידוע נוסף הוא של עירית ענבי, חני נחמיאס ואהרון פררה. את השיר ביצע דוד לביא בעונה התשיעית של תוכנית המציאות כוכב נולד. צעירי תל אביב ביצעו את השיר בסדרת הטלוויזיה, החופש האחרון. בקליפ הופיעו בין היתר ניר פרידמן, אורן שבו וניר גומז. דודי פטימר, ‏במלאת עשור לפטירתו: חבריו ושותפיו של שמוליק קראוס מספרים על חייו, באתר מעריב אונליין, 4 בפברואר 2023 nuritkkatan, "לוח וגיר": עיצוב חוויית בית הספר ברוק הישראלי של שנות ה-70, באתר kkatan, ‏2020-07-30 ארנה גולן, לוח וגיר: שירי זמר על בית הספר, באתר "יקום תרבות", 2 בספטמבר 2021 החופש האחרון, צעירי ת"א - לוח וגיר, סרטון בערוץ "Maor Gofer", באתר יוטיוב (אורך: 02:54)
מפרץ בנין

מפרץ בנין (באנגלית: Bight of Benin או Bay of Benin) הוא מפרץ באזור מפרץ גינאה בחוף מערב אפריקה, ששמו נגזר מממלכת בנין (אנ') ההיסטורית. המפרץ משתרע מזרחה לאורך כ 640 קילומטרים (400 מיל) מקייפ סנט פול עד לנון לדלתא של נהר הניז'ר. מזרחה הוא ממשיך במפרץ בוני (לשעבר מפרץ ביאפרה). אסוציאציות היסטוריות קושרות את המקום עם סחר העבדים האטלנטי והביאו לכך שהאזור נודע כחוף העבדים. כמו באזורים רבים אחרים ברחבי אפריקה, ממלכות ילידים חזקות לאורך מפרץ בנין הסתמכו רבות על סחר עבדים עתיק יומין, שהתרחב מאוד לאחר הגעת מעצמות אירופה והפך למסחר עולמי עם הקולוניזציה של אמריקה. הערכות משנות ה-40 של המאה ה-17 מצביעות על כך שבנין קלטה כ 1200 עבדים בשנה. ההגבלות הקשו על נפח העבדים לגדול עד שמדינות חדשות ומסלולים שונים החלו לאפשר גידול בסחר בעבדים. למפרץ בנין יש קשר ארוך לעבדות, החוף שלו ידוע כחוף העבדים. משנת 1807 ואילך – לאחר שמסחר בעבדים נעשה בלתי חוקי בבריטניה, הצי המלכותי יצר את טייסת מערב אפריקה על מנת לדכא ולרסק את סחר העבדים. מאמצים אלה הוגברו לאחר 1833, כאשר מסחר בעבדים נעשה בלתי חוקי בכל האימפריה הבריטית. מאמצים אלה נמשכו עד שנות ה-90 של המאה ה-19, ועלו לבריטניה סכומי כסף משמעותיים, ולצי המלכותי מאות, אם לא אלפי חיים של מלחים כתוצאה ממחלות טרופיות. ב-1 בפברואר 1852 הפכו הבריטים את מפרץ בנין למדינת חסות בריטית, בסמכותם של הקונסולים של מפרץ בנין: הרפובליקה של בנין ומפרץ בנין נקראו על שם ממלכת בנין שהשתרעה מזרחה מכף סנט פול ועד לנון. דלתת נהר ניז'ר. ב-6 באוגוסט 1861 הצטרפו מחוזות מפרץ ביאפרה ומפרץ בנין כמדינת חסות בריטית מאוחדת, שבסופו של דבר ימוזגו לניגריה. במהלך שנות ה-30 של המאה ה-19 הפך הסחר בשמן דקלים לפעילות הכלכלית העיקרית, ובשנות ה-50 של המאה ה-20 התגלה נפט ששינה את מפת העיסוקים באזור. נהרות רבים מהמדרון האפריקאי המערבי מתנקזים אל פתח בנין, והחשובים שבהם, ממערב למזרח, הם הבאים: נהר וולטה בגאנה נהר מונו (אנ') בטוגו-בנין נהר אוגון בניגריה נהר ניז'ר בניגריה מדיה וקבצים בנושא מפרץ בנין בוויקישיתוף מפרץ בנין, באתר אנציקלופדיה בריטניקה (באנגלית) "Bight of Benin | bay, Atlantic Ocean | Britannica". www.britannica.com (באנגלית). ארכיון מ-2021-11-09. נבדק ב-2022-02-11. Transformations in Slavery, Lovejoy 1983, Pg. 54
אזלן שאה

סולטאן אזלן מוהיבדין שאה איבני אלמרהום סולטאן יוסף איזזודין שאה ע'פארולהו (בג'אווי: سلطان ازلن محب الدين شاه ابن المرحوم سلطان يوسف عز الدين شاه غفر ﷲ له) היה סולטאן פרק בין השנים 1984–2014 והיאנג די-פרטואן אגונג של מלזיה מ-1989 עד 1994. אזלן שאה נולד בקמפונג מנגיס, באטו גאג'ה, פרק. היה בנו הצעיר של הסולטאן יוסוף איזודין שאה מפראק. אזלם שאה החל את לימודיו בבית הספר הממשלתי לאנגלית, Batu Gajah Sekolah Menengah Kebangsaan Sultan Yussuf. בלימודיו התיכוניים למד בקולג' המלזי קואלה קאנגסאר. לאחר מכן, הוא נסע לבריטניה, שם למד משפטים אוניברסיטת נוטינגהאם, וקיבל תואר ראשון במשפטים בשנת 1953. בשנת 1954 הוסמך לעורך דין. לאחר חזרתו למלזיה, הוא הפך לשופט ולאחר מכן ללורד נשיא בית המשפט העליון. בשנים 1986–2014 כיהן כנשיא אוניברסיטת מלאיה. בינואר 1984 הפך לסולטאן פרק זמן לאחר מותו של בן דודו הסולטאן אידריס, הוכתר בשנת 1985. במרץ 1989 הוא נבחר על ידי מועצת הסולטנים ליאנג די-פרטואן אגונג התשיעי של מלזיה. מדיה וקבצים בנושא אזלן שאה בוויקישיתוף
אישטוואן פזקאש

אישטוואן פזקאש (במקור עד 1902 פליישמן, בהונגרית: Fazekas István;‏ אסטרגום, 8 בינואר 1895 – בודפשט, 9 באפריל 1937) היה דוקטור לרפואה יהודי-הונגרי, רופא ילדים מהמצטיינים בהונגריה בתחום רפואת הילדים עד מותו הטרגי בגיל 42 בלבד. מאמריו המקצועיים הרבים פורסמו בכתבי עת מקצועיים בהונגריה ובארצות אחרות. אישטוואן פליישמן נולד במשפחה יהודית ככבנם של הסוחר איגנץ פליישמן ושל אמה דויטשלנדר. את לימודיו התיכוניים השלים בבית הספר התיכון באסטרגום ובשנת 1913 עבר את בחינות הבגרות. לאחר מכן, הפך סטודנט לרפואה באוניברסיטת בודפשט (שמה היום אוניברסיטת אטווש לוראנד). עם פרוץ מלחמת העולם הראשונה התגייס וביצע שירות רפואי בחזית המזרחית בשדה הקרב הרוסי. בשחרורו השלים את לימודיו בפקולטה לרפואה של אוניברסיטת ארז'בט בפץ'. בשנת 1922 הוסמך לדוקטור לרפואה. לאחר התמחות הועסק בבודפשט כרופא ילדים של המכון הלאומי לחרשים-אילמים יהודים, ושל האגודה ההונגרית-יהודית למלאכת יד וחקלאות וכל של "אגודת החלב בחינם". בספטמבר 1926, יחד עם אשתו, אולגה וספרמי (1898–1988), רופאת שיניים, פתחו את המרפאה משלהם ברחוב קיראי 96. אישטוואן פזקאש מת בבית החולים היהודי חסד וצדק בדרך אמריקה מדלקת ריאות. מאמריו הרבים פורסמו בכתבי עת הונגריים וזרים. הוא לווה לדרכו האחרונה בבית הקברות היהודי ברחוב קוזמה. על ה"דוויטול", תכשיר מוקרן ארגוסטרול הונגרי. (רפואה, 1929, 12) מספריו: סיפורו של סם החיים החדש (Az új életelixir története) אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001 פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002) לקסיקון יהודי הונגרי. 1929. עורך פטר אויווארי. גישה מקוונת ספרו: סיפורו של סם החיים החדש (Az új életelixir története) באתר bookline Az engedélyt tartalmazó BM rendelet száma/évszáma: 92985/1902. Forrás: MNL-OL 30792. mikrofilm 694. kép 1. karton. Névváltoztatási kimutatások 1902. év 9. oldal 26. sor "Halotti bejegyzése a Budapest XIV. kerületi polgári halotti akv. 252/1937. folyószáma alatt". נבדק ב-2022-12-15. Pesti Napló, 1926. szeptember 5. (77. évfolyam, 201. szám) "Házasságkötési bejegyzése a Budapest VII. kerületi polgári házassági akv. 464/1923. folyószáma alatt". נבדק ב-2022-12-15. Ujság, 1937. április 14. (13. évfolyam, 83. szám)
גאי סיגסוורת'

אלן ארתור גאי סיגסוורת' (באנגלית: Allan Arthur Guy Sigsworth; נולד במאי 1960) הוא מפיק מוזיקלי ופזמונאי אנגלי. במהלך הקריירה שלו, הוא עבד עם אמנים ומוזיקאים רבים, כולל סיל, ביורק, מדונה, בריטני ספירס, אימוג'ן היפ (אנ'), אלאניס מוריסט, אריק וייטאקר, אליסון מויה ואורורה. הוא גם שיתף פעולה עם מוזיקאים אינסטרומנטליים שונים. סיגסוורת' היה שותף להפקת האלבום Empathy של מנדליי בשנת 1998. בהמשך לכך, היה שותף לכתיבת הלהיט "What It Feels Like for a Girl" עם מדונה ודייוויד טורן, עבור אלבומה Music משנת 2000. סיגסוורת' גם כתב את השיר "Nothing Fails" עם ג'ם (אנ') לאלבומה של מדונה מ-2003 American Life. אלן ארתור גאי סיגסוורת' נולד במאי 1960, וגדל באיקלי, מערב יורקשייר, שם פיתח תשוקה למוזיקה מוקדמת, ובמיוחד למלחין מהמאה ה-14 גיום דה מאשו. הגיבורים המוזיקליים המוקדמים ביותר שלו היו רב-הנגן דייוויד מונרו והמלחין דייוויד פאנשאו. הוא היה תלמיד בבית הספר התיכון לידס בשנות ה-70. הוא למד לנגן בצ'מבלו, תחילה בבית הספר בקאסה דה מטאוס בפורטוגל, ואחר כך במשך שנה בקונסרבטוריום אוטרכט בהולנד. הוא טייל באירופה כשניגן בצ'מבלו עבור תזמורת הבארוק של האיחוד האירופי. 2019: STET אתר האינטרנט הרשמי של גאי סיגסוורת' מדיה וקבצים בנושא גאי סיגסוורת' בוויקישיתוף גאי סיגסוורת', ברשת החברתית פייסבוק גאי סיגסוורת', ברשת החברתית אקס (טוויטר) גאי סיגסוורת', ברשת החברתית אינסטגרם גאי סיגסוורת', סרטונים בערוץ היוטיוב גאי סיגסוורת', במסד הנתונים הקולנועיים IMDb (באנגלית) גאי סיגסוורת', באתר אפל מיוזיק (באנגלית) גאי סיגסוורת', באתר ספוטיפיי גאי סיגסוורת', באתר סאונדקלאוד (באנגלית) גאי סיגסוורת', באתר Last.fm (באנגלית) גאי סיגסוורת', באתר AllMusic (באנגלית) גאי סיגסוורת', באתר MusicBrainz (באנגלית) גאי סיגסוורת', באתר Discogs (באנגלית) גאי סיגסוורת', באתר SecondHandSongs Homepage, Guy Sigsworth (באנגלית) Frou Frou Songs, Albums, Reviews, Bio & More, AllMusic (באנגלית) Mandalay - Empathy (באנגלית), 1998, נבדק ב-2023-11-04 Madonna - Music (באנגלית), 2000, נבדק ב-2023-11-04 Madonna - American Life (באנגלית), 2003, נבדק ב-2023-11-04 Allan Arthur Guy SIGSWORTH personal appointments - Find and update company information - GOV.UK, find-and-update.company-information.service.gov.uk (באנגלית) Guy Sigsworth Songs, Albums, Reviews, Bio & More, AllMusic (באנגלית)
רונלד דופרי

רונלד אדמונד דופרי הבן (באנגלית: .Ronald Edmund Dupree, Jr; נולד ב-26 בינואר 1981 בבילוקסי, מיסיסיפי) הוא כדורסלן עבר אמריקאי ששיחק בעמדת הסמול פורוורד. דופרי שיחק בעונת 2013/2014 בקבוצת הפועל ירושלים. גובהו של דופרי הוא 2.01 מטרים. לאחר שסיים את קריירת המשחק שלו באוניברסיטת המדינה של לואיזיאנה (LSU), הוחתם כשחקן חופשי בשיקגו בולס לאחר שלא נבחר בדראפט 2003. לאחר שנתו הראשונה בליגה, כשממוצעיו עומדים על 6.2 נקודות ו-3.6 ריבאונדים ב-19 דקות, חתם בדטרויט פיסטונס בתחילת עונת 2004-05 אך בקושי שותף במשחקי הקבוצה כששיחק 10 דקות בלבד בממוצע. דופרי הועבר בטרייד למינסוטה טימברוולבס בתמורה לבחירה שנייה בדראפט, שבסוף התבררה כבחירה ה-60, בה נבחר אלכס אקר על ידי דטרויט. בעונתו היחידה במינסוטה רשם 3.2 נקודות ו-2 ריבאונדים ב-7.4 דקות. ב-17 ביולי 2006, הוחתם דופרי שוב בדטרויט פיסטונס, בסיום העונה שוחרר ועד קיץ 2013 שיחק בליגת הפיתוח של ה-NBA. ב-8 באוגוסט 2013 חתם בהפועל ירושלים לעונה, ובסיומה פרש מכדורסל. אחר פרישתו מכדורסל ב-13 באפריל 2015 חזר לשחק במכבי עירוני רעננה כאשר לצידו משחקים שחקני קבוצת הבוגרים של רעננה. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר היורוליג פרופיל השחקן ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
דייוויד טורן

דייוויד אם. טורן (באנגלית: David M. Torn; נולד ב-26 במאי 1953) הוא גיטריסט, מלחין ומפיק אמריקאי. הוא התמקצע בנגינה על כלים אלקטרוניים ואקוסטיים והתמחה בשימוש בלופ (אנ'). טורן עבד ותרם במהלך הקריירה המוזיקלית שלו להקלטות של עשרות אמנים ומוזיקאים כדוגמת דייוויד בואי, קיי די לאנג, ג'ון לג'נד, מדונה ("What It Feels Like for a Girl"), טורי איימוס, ביל ברופורד, טוני לוין, מיק קארן, דייוויד סילבאן, Chocolate Genius, מייקל שרייב, סטיב רואץ', פטריק או'הרן, אנדי ריינהארט, מאט צ'מברלין, משיל נדיאוצלו ודון צ'רי. בנוסף לעבודותיו כמלחין, הקריירה המוזיקלית של טורן כללה השתתפות במוזיקה לסרטים כדוגמת: "אורות של ליל שישי", "ולווט גולדמיין", "אדפטיישן", "ביג לבובסקי", "השתולים", "פרווה", "התרמית", "קליפורניה", "טראפיק", "תהפוכות הגורל", "טיבט" ו"שלושה מלכים". הוא למד אצל ליאונרד ברנשטיין (במסגרת הסדרה "מוזיקה למלחינים צעירים"), וכן אצל הגיטריסטים ג'ון אברקרומבי, פט מרטינו, פול וייס וארתור באזיל. טורן עובד מתוך האולפנים האישיים שלו, הידועים בשם Cell Labs; מדי פעם, הוא משתמש בשם הבמה "ספלאטרסל". בניו יורק טיימס סקרו את אלבום הסולו של טורן מ-2015, Only Sky, וקבעו שהוא ”[נוף מופשט] סוחף ומבאס בו-זמנית”. מדיה וקבצים בנושא דייוויד טורן בוויקישיתוף דייוויד טורן, ברשת החברתית פייסבוק דייוויד טורן, ברשת החברתית אקס (טוויטר) דייוויד טורן, ברשת החברתית אינסטגרם דייוויד טורן, במסד הנתונים הקולנועיים IMDb (באנגלית) דייוויד טורן, באתר AllMusic (באנגלית) דייוויד טורן, באתר MusicBrainz (באנגלית) דייוויד טורן, באתר Discogs (באנגלית) דייוויד טורן, באתר Songkick (באנגלית) דייוויד טורן, באתר SecondHandSongs Colin Larkin, ed. (1992). The Guinness Encyclopedia of Popular Music (First ed.). Guinness Publishing. p. 2515. ISBN 0-85112-939-0. David Torn, David Torn, ‏2019-04-14 (באנגלית אמריקאית) David Torn | Music Department, Composer, Additional Crew, IMDb (באנגלית אמריקאית) "David Torn, Jazz Events"
מרתה קורטג

מרתה קורטג (לבית קינסקר, בהונגרית: Kurtág Márta;‏ 1 באוקטובר 1927 − 17 באוקטובר 2019) הייתה פסנתרנית קלאסית יהודייה-הונגרייה ומורה אקדמית לפסנתר. היא הייתה אשתו של המלחין ג'רג' קורטג, איתו הופיעה במשך 60 שנה, כולל בפסטיבלים בינלאומיים. הם ניגנו לעיתים קרובות מאוסף היצירות שלו בשם "משחקים" (Játékok), שגם אותו הקליטו ביחד. קינסקר נולדה במשפחה יהודית בעיר אסטרגום בהונגריה. היא למדה פסנתר אצל אנדראש מיהאי וליאו ויינר. שם בבודפשט הכירה את בעלה לעתיד, ג'רג' קורטג, כשעברה ב-1946, כדי ללמוד באקדמיה למוזיקה ע"ש פרנץ ליסט. הם נישאו ב-1947, ובנם ג'רג' נולד ב-1954. בעלה קיבל את התואר בקומפוזיציה (הלחנה) בשנת 1955. היא לימדה תחילה בבית הספר התיכון למוזיקה בלה ברטוק בבודפשט בשנים 1953–1963. בשנים 1957–1958, לאחר המרד ההונגרי, התגוררו בני הזוג בפריז, שם למדה אצל מקס דויטש (אנ'), אוליבייה מסייאן ודריוס מיו. היא לימדה פדגוגיה מוזיקלית באקדמיית למוזיקה ע"ש פרנץ ליסט משנת 1972. קורטג תוארה כ"בעלת משמעות מכרעת בכל תחום" בחיי בעלה, כפסנתרנית שעמו הופיעה ו"כמאזינה ומבקרת הראשונה של יצירותיו בתהלך יצירתם". הם הופיעו יחד במשך 60 שנה, בקונצרטים, ברדיו ובהקלטות. ניגנו לעיתים קרובות מתוך אוסף של היצירות של בעלה (משחקים) לשתים ולארבע ידיים, כולל עיבודים של יצירות יוהאן סבסטיאן באך. כשבעלה היה המלחין המפורסם של פסטיבל המוזיקה של ריינגאו ב-2004, היא ניגנה עמו מ"משחקים" בקונצרט. הם ערכו קונצרטים בפסטיבל אלדבורו ב-2008, עם הכנר הירומי קיקוצ'י (Hiromi Kikuchi) והפסנתרן פייר-לורן אימאר (Pierre-Laurent Aimard) ב-The Maltings. הם גם ניגנו מהאוסף באולם זנקל (Zankel Hall) בקרנגי הול בניו יורק בשנת 2009, בפריז בפסטיבל הסתיו (Festival d'Automne) ובפסטיבל לפסנתר על ג'קובנס (Festival le Piano aux Jacobins), בתיאטרון ז'ו דה פום (Théâtre du Jeu de Paume) באקס-אן-פרובאנס, בספריית הקונגרס בוושינגטון הבירה ועוד ועוד. כשג'רג' קורטג קיבל את מדליית הזהב מהאגודה הפילהרמונית המלכותית בלונדון ב-2013, הם ניגנו יחד באולם המלכה אליזבתשם. מבקר מהגרדיאן ציין: כמה מהדואטים של קורטג משלבים את ידי הנגנים כך שאדם אחד חייב להימתח על פני השני במשחק של טוויסטר מוזיקלי; בחיבוק המוכר הזה, בעל ואישה שיחקו אותם בלשון המעטה יפה. הם כללו כמה מתעתיקי הדואט של באך בעיבודו של קורטג, שלעתים קרובות מונחים בבסיסם על ידי קווי בס המשמיעים בשקט בתחתית הקיצונית של המקלדת, שם נשמעו בחיבה, ובעונג מוחלט. קורטג נפטרה ב-17 באוקטובר 2019 בבודפשט. בשנת 1997, שוחרר על ידי ECM Records, כולל עיבודי באך כגון הסונטינה Gottes Zeit ist die allerbeste Zeit, רי"ב 106. ב-1999 היא הקליטה את וריאציות דיאבלי של בטהובן עבור BMC. מדיה וקבצים בנושא מרתה קורטג בוויקישיתוף מרתה קורטג, באתר AllMusic (באנגלית) מרתה קורטג, באתר MusicBrainz (באנגלית) מרתה קורטג, באתר Discogs (באנגלית) מרתה קורטג, באתר Songkick (באנגלית) מרתה קורטג, בביצוע Video of Kurtág playing a selection of his own Bach transcriptions with his wife Márta on 30 November 2015, סרטון באתר יוטיוב
ביר אל-באשא

בִּיר אל-בָּאשָה (בערבית: بير الباشا) הוא כפר ביהודה ושומרון, בנפת ג'נין, כ-15 ק"מ מערבית לעיר ג'נין, בשולי עמק דותן, צפון מזרחית לעראבה וצפונית לתל דותן. כביש 60 מג'נין לשכם חוצה את הכפר והבתים פרושים משני עבריו. המלה באשא מגיעה מטורקית (Paşa, תעתיק בעברית: פּאשא או פּאשה, קרוי גם פּחה), שהוא תואר כבוד צבאי ואזרחי מקובל באימפריה העות'מאנית. לא ידוע על שם מי בדיוק נקרא הכפר. לא ידועים פרטים היסטוריים. על פי השם, נראה כי מדובר בכפר מהתקופה העות'מאנית. חיזוק לקביעה זו הוא היעדר בתים או שרידים עתיקים בכפר. על פי מאיר רוטר תושבי הכפר הם בני משפחת עבד אל-מהדי, שפרשו מהכפר עראבה. אין פרטים נוספים. בשנת 1997 חיו בכפר 975 איש. במפקד הרש"פ בשנת 2004, נמצא שבכפר גרים כ-1,290 איש. לפי נתוני הלשכה הפלסטינית המרכזית לסטטיסטיקה, באמצע 2006 חיו בכפר כ-1,307 נפש. אין תשתיות בכפר, החשמל מסופק על ידי חברה פרטית, המים מגיעים דרך בארות איסוף, והרחובות אינם מרוצפים. העיירה מפורסמת בגידול זיתים והיא מוקפת מכל עבר בעצי זית ועצי שקד. מדיה וקבצים בנושא ביר אל-באשא בוויקישיתוף עמוד ענן, עמוד ה"ויקי" על אודות הכפר. Palestine Remembered, بئر الباشا - Beer al-Basha - ביר אל-באשא, 2007 بير الباشا | Riwaq - centre for architectural conservation, www.riwaq.org قرية بئر الباشا | موسوعة القرى الفلسطينية, palqura.com (בערבית)
קאנטרי רוק

קאנטרי רוק (בעברית: Country rock) הוא סוגה מוזיקלית הממזגת מוזיקת רוק וקאנטרי. הוא פותח בידי אמני רוק שהחלו להקליט אלבומי קאנטרי בסוף שנות ה-60 ותחילת שנות ה-70 ושילבו נגיעות מסוימות של רוק. הם הקליטו אלבומי ושירי רוק תוך שימוש בנושאי קאנטרי, סגנונות קוליים וכלי נגינה נוספים, בעיקר גיטרת פדל סטיל (אנ'). מוזיקת קאנטרי רוק אופיינה עם אמנים כמו באפלו ספרינגפילד, מייקל נסמית' (אנ'), בוב דילן, ניטי גריטי דירט בנד (אנ'), הבירדס, The Flying Burrito Brothers ו-International Submarine Band. היא זכתה לפופולריות הגדולה ביותר שלה בשנות ה-70, כאשר אמנים כמו אמילו האריס, האיגלס, New Riders of the Purple Sage, לינדה רונסטאדט, ליטל פיט (אנ'), פוקו (אנ'), Charlie Daniels Band ו-Pure Prairie League. קאנטרי רוק, באתר אנציקלופדיה בריטניקה (באנגלית) V. Bogdanov, C. Woodstra and S. T. Erlewine, All Music Guide to Rock: The Definitive Guide to Rock, Pop, and Soul (Backbeat Books, 3rd ed., 2002), p. 1327. Gram Parsons: the father of country rock lives again – July 1999, www.countrystandardtime.com "Buffalo Springfield | Rock & Roll Hall of Fame"
ג'ון מרטין

האם התכוונתם ל... ג'ון מרטין (גיטריסט) – היה גיטריסט (1948 – 2009), זמר ומשורר אנגלי. במהלך למעלה מארבעים שנות קריירה הוציא עשרים אלבומי אולפן ועבד עם אמנים כמו פיל קולינס, אריק קלפטון ודייוויד גילמור. ג'ון מרטין (מוזיקאי שוודי) – זמר-יוצר שוודי (נולד ב- 1980), אשר ידוע בעיקר בזכות שיתופי הפעולה שלו עם Swedish House Mafia. ג'ון מרטין (צייר) – היה צייר (1789 – 1854), חרט ומאייר רומנטיקן אנגלי. הוא התפרסם בזכות ציוריו העצומים והמלודרמטיים בדרך כלל של נושאים דתיים וקומפוזיציות פנטסטיות, מאוכלסות בדמויות שהוצבו בנופים מרשימים. ג'ון מרטין (אדמירל) – אדמירל ניו זילנדי
אחמד שאה מפהנג

סולטאן חאג'י אחמד שאה אל-מוסתעין בילה איבני אלמרהום סולטאן אבו בכר ריאיאתודין אל-מועזאם שאה (בג'אווי: المرحوم سلطان حاج أحمد شاه المستعين بالله إبن المرحوم سلطان أبو بكر رعاية الدين المعظم شاه) היה הסולטאן החמישי של פהנג והיאנג די-פרטואן אגונג השביעי של מלזיה מ-1979 עד 1984. חאג'י אחמד שאה נולד באיסטאנה מנגה טונגל, פקאן, פהנג. הוא היה בנו היחיד של סולטאן אבו בכר ריאיאתודין אל-מועזאם שאה איבני אלמרהום סולטאן עבדאללה אל-מועטסים בילה. הוא למד בקולג' המלזי בקואלה קאנגסאר, ולאחר מכן קיבל דיפלומה במינהל ציבורי ממכללת ווסטר, שבאוניברסיטת אוקספורד ואוניברסיטת אקסטר. הוא ירש את אביו כסולטאן פהאנג במאי 1974. בשנת 1979 הוא נבחר ליאנג די-פרטואן אגונג של מלזיה. בחירתו הייתה שנויה במחלוקת משום שהתפרסם במדינה שהוא מסוכסך עם סגן ראש הממשלה מאהאטיר מוחמד. שמועות אלה התבררו לבסוף כבדויות. סולטאן אחמד שאה היה חובב ספורט נלהב והיה נשיא התאחדות הכדורגל המלזית (FAM) משנת 1984 עד 2014, נשיא קונפדרציית הכדורגל של אסיה (AFC) עד 2002 ונשיא התאחדות הכדורגל של ASEAN מ-2011 עד 2019. בנוסף לכדורגל, אהב גם גולף, פולו ורכיבה על סוסים. הוא התפטר מתפקידו כשליט פהאנג בינואר 2019 בשל חוסר יכולתו להמשיך לשלוט בעקבות בריאותו הרופפת ותפקיד הסולטאן הועבר לבנו עבדאללה. הוא מלך לעולמו אחרי ארבעה חודשים מהתפטרותו במאי 2019 ונקבר לצד אשתו במאוזוליאום המלכותי פהאנג ליד המסגד המלכותי אבו בכר בפקאן שבפאהאנג. לאחר מותו, מדינת פהנג ציינה 40 ימי אבל, ודגלי פהנג ברחבי המדינה הונפו בחצי התורן.
הסכם לינוויל

הסכם לינוויל (בצרפתית: Traité de Lunéville; בגרמנית: Friede von Lunéville) או שלום לינוויל היה הסכם שלום בין צרפת לבין האימפריה הרומית הקדושה אשר נחתם ב-9 בפברואר 1801, וסיים את החלק העיקרי של הקואליציה האנטי-צרפתית השנייה. בעקבות תבוסת הצבא האוסטרי בקרב מרנגו ב-14 ביוני 1800 ובקרב הוהלינדן (אנ.) ב-3 בדצמבר, האוסטרים נאלצו לתבוע לשלום עם צרפת. ההסכם במידה רבה אישר את הסכם קמפו פורמיו (17 באוקטובר 1797). אוסטריה חידשה את הלחימה בשנת 1805. העצמאות והריבונות של הרפובליקה הציסאלפינית (אנ'), הרפובליקה הבטאווית, הרפובליקה הליגורית והרפובליקה ההלווטית הוכרו. כל הגדה השמאלית של הריין כולל ארצות השפלה האוסטריות יימסרו לצרפת. האימפריה הרומית הקדושה תנטש את ממלכת איטליה. הדוכסות הגדולה של טוסקנה תעבור לשלטון צרפת. מבצרים אימפריאליים מסוימים שהיו על הגדה המזרחית של הריין יושמדו. זלצבורג תחדל מלהיות מדינת חסות אוסטרית כמו שהסכם קמפו פורמיו קבע. מדיה וקבצים בנושא הסכם לינוויל בוויקישיתוף הסכם לינוויל, באתר אנציקלופדיה בריטניקה (באנגלית) Gagliard 1980, p. 192. Whaley 2012, p. 581. Wilson 2016, p. 649. ערך זה הוא קצרמר בנושא צרפת ובנושא אוסטריה. אתם מוזמנים לתרום לוויקיפדיה ולהרחיב אותו.
פולסטאר (כתב עת)

פולסטאר (באנגלית: Pollstar) הוא כתב עת מסחרי העוסק בתעשיית סיבובי ההופעות והמוזיקה בהופעות חיות. כתב העת נרכש על ידי Oak View Group (אנ'), חברת ייעוץ לאירועים ומפגשים שנוסדה בידי טים לייוויק ואיירווינג אזוף, ביולי 2017. פולסטאר, שנוסד ב-1981 בפרזנו, קליפורניה, הוא כתב עת מסחרי העוסק בתעשיית ההופעות בארצות הברית וברחבי העולם. הוא כולל נתונים על קונצרטים רשמיים, הזמנות, מנהלי אמנים, מנהלי אגפים וגופים אחרים המעורבים בתעשיית המוזיקה. את פולסטאר מנפיקים בהוצאת דפוס, אך קיים אתר אינטרנט המאגד את המידע גם כן. במסגרת פולסטאר הפעילו בעבר אתר אינטרנט נפרד לאנשי המקצוע, אך מאוחר יותר מוזג ל-Pollstar.com. כיום, לפולסטאר יש משרד בלונדון וכתבים בשש מדינות. כתב העת חבר באסושייטד פרס (AP). המנויים שלו מקבלים את המגזין השבועי וגישה למאגרי המידע המקוונים שלו. במאי 2018, הודיעו מטעם פולסטאר שהמטה הראשי עובר מפרזנו ללוס אנג'לס. מאוחר יותר, ביוני 2018, המייסד והעורך הראשי, גארי בונג'ובאני, הודיע על פרישתו. במסגרת פולסטאר מקיימים טקס פרסים שנתי להוקרה לאמנים ואנשי מקצוע בתעשיית הקונצרטים והמוזיקה. בשנת 2019, הוחלט כי ייעשה שימוש בנתוני המכירות וההכנסות של סיבובי ההופעות והקונצרטים, שיתבטאו בתור זכייה בפרס. בעבר, הזוכים נבחרו על ידי מצביעים מטעם התעשייה. בנוסף לכך, מפעיל כתב העת את Pollstar Live! כנס במסגרתו מתקיימות שלוש הופעות בבוורלי הילטון, בוורלי הילס, קליפורניה. במקור נקרא CIC – Concert Industry Consortium, והוא מפגיש של ציידי כישרונות, מנהלי מבנים ומקומות, סוכני אמנים ומנהלי מוזיקה. דוברי הכנס מנו את גארת' ברוקס, ג'ון בון ג'ובי, אדי קיו, מייקל רפינו וניקי מינאז'. אתר האינטרנט הרשמי של פולסטאר פולסטאר, ברשת החברתית פייסבוק פולסטאר, ברשת החברתית אקס (טוויטר) פולסטאר, ברשת החברתית אינסטגרם "Pollstar is the Concert Industry's leading business trade publication, publishing for more than 25 years". "It's official: Oak View Group acquires Pollstar". "Ed Sheeran, Beyoncé & Jay-Z, Paradigm Agency Win Big at Pollstar Awards" "Oak View Group Acquires Pollstar" "Pollstar Sale Hits a Snag With Massive Website Project" "Pollstar Moving From Fresno to Oak View Group's HQ; Co-Founder to Retire" "Morning Report; Arts and Entertainment Reports From the Times, News Services and the Nation's Press" "Cubby Bear named venue of the year by Pollstar" "Vector Arena nominated for top concert venue award" "Dave Grohl Compares Billie Eilish to Nirvana in 1991" "Pollstar announces inaugural Pollstar Live! conference for 2010" "What Doesn't Kill You Makes You Stronger: Touring Executives Discuss 'The Great Slump of 09' & Its Lasting Impact at Pollstar Live!" "Pollstar Conference Draws Top Talent, Live Music Luminaries and a Little Controversy" "Nicki Minaj Sounds Off on Trump, Regrets and Fake Retirement in Wild Talk"
אחמד שאה (פירושונים)

האם התכוונתם ל... אחמד שאה – הקיסר ה-13 של האימפריה המוגולית אחמד שאה מסעוד – מנהיג אפגני במלחמת אפגניסטן הסובייטית אחמד שאה קאג'אר – שאה איראן מהשושלת הקאג'ארית אחמד שאה דוראני – שליט אפגני ומסייד האימפריה הדוראנית אחמד שאה, סולטאן מלאקה – הסולטאן האחרון של סולטנות מלאקה אחמד שאה מפהנג – סולטאן פהנג והיאנג די-פרטואן אגונג השביעי של מלזיה